[pic] | AZ EURÓPAI KÖZÖSSÉGEK BIZOTTSÁGA |

Brüsszel, 3.9.2007

COM(2007) 491 végleges

Javaslat:

A TANÁCS HATÁROZATA

a Holland Királyságnak a közös hozzáadottértékadó-rendszerről szóló 2006/112/EK irányelv 193. cikkétől eltérő intézkedés alkalmazására történő felhatalmazásáról (Csak a holland nyelvű szöveg hiteles)

(előterjesztő: a Bizottság)

INDOKOLÁS

A JAVASLAT HÁTTERE |

110 | A javaslat indokai és célkitűzései A közös hozzáadottértékadó-rendszerről szóló, 2006. november 28-i 2006/112/EK irányelv 395. cikke értelmében a Tanács, a Bizottság javaslata alapján bármely tagállamot egyhangúlag felhatalmazhatja arra, hogy az irányelvben foglaltaktól eltérő különös intézkedéseket vezessen be a hozzáadottérték-adó beszedésének egyszerűsítésére, vagy egyes adócsalások és -kikerülések megelőzésére. A Holland Királyság a Bizottság Főtitkársága által 2006. november 24-én regisztrált levélben kért felhatalmazást egy eltérés alkalmazására a készruhaiparban, amelyet korábban a (módosított) 1998/20/EK határozat egy korlátozott időszakra már engedélyezett. A 2006/112/EK irányelv 395. cikke (2) bekezdésének megfelelően a Bizottság 2007. július 10-én kelt levelében tájékoztatta a többi tagállamot a Holland Királyság kérelméről. A Bizottság 2007. július 17-én kelt levelében értesítette a Holland Királyságot arról, hogy birtokában van a kérelem elbírálásához szükséges valamennyi információnak. |

120 | Általános háttér A kérelmezett intézkedés alapvetően olyan intézkedésnek tekintendő, amelynek célja a készruhaiparban előforduló bizonyos típusú adócsalások elkerülése. A készruhaipar alvállalkozói sokszor kis vállalkozások, amelyek gyakran csak ideiglenes üzleti tevékenységet folytatnak, ezért az adóhatóság számára nehézséget okoz az ellenőrzés és az adócsalás nyomon követése. Az adókijátszás gyakori módja, hogy a – később nyomtalanul eltűnő – alvállalkozók nem fizetik meg az adóhatóságoknak a kiszámlázott héát, ügyfelüknek (a fővállalkozónak) azonban az adó levonására feljogosító érvényes számla van a birtokában. A határozat a Holland Királyságnak engedélyezi, hogy olyan rendszert alkalmazzon a készruhaiparban, amely az alvállalkozó az adóhatóság felé fennálló hozzáadottértékadó-befizetési kötelezettségét az alvállalkozóról a készruhát előállító vállalkozásra (a fővállalkozóra) hárítja át. Korábban az 1998/20/EK tanácsi határozat felhatalmazta a Holland Királyságot, hogy alkalmazza ezt, a 2006/112/EK héa-irányelv 193. cikkétől eltérő rendszert. Annak eredeti, 1999. december 31-ig tartó érvényességét a 2000/435/EK tanácsi határozat 2003. december 31-ig, a 2004/516/EK tanácsi határozat pedig 2006. december 31-ig meghosszabbította. A Holland Királyság érvelése szerint a korábbi eltérések csökkentették a készruhaipari alvállalkozók által elkövetett csalásokat. A Bizottság azonban nem teljesen biztos abban, hogy a változásokért mily mértékben felelős az eltérés, és mily mértékben maguk az ágazaton belüli változások. A készruhaipar folyamatosan változik, ennélfogva az alvállalkozók egyik országból a másikba költöznek – többek között a munkaköltségek miatt. Ezért nem zárható ki, hogy egyes alvállalkozók – gazdasági okokból – egyszerűen elhagyták a Holland Királyságot. Egyrészt a jelenlegi eltérés, másrészt más tényezők hatásának az értékelése érdekében a Holland Királyságot felkérik, hogy nyújtson be jelentést a Bizottsághoz az intézkedés hatékonyságáról. |

130 | A javaslat által érintett területen meglévő rendelkezések Council Decision 98/20/EC of 19 December 1997 authorising the Kingdom of the Netherlands to extend the application of a measure derogating from Article 21 of the Sixth Council Directive 77/388/EC on the harmonisation of the laws of the Member States relating to turnover taxes (A Tanács 98/20/EK határozata [1997. december 19.] a Holland Királyságnak a tagállamok forgalmi adóra vonatkozó jogszabályainak összehangolásáról szóló 77/388/EK hatodik tanácsi irányelv 21. cikkétől eltérő intézkedés alkalmazásának kiterjesztésére való felhatalmazásáról; HL L 8., 1998.1.14. 16. o, a 2000/435/EK [HL L 172., 2000.2.17., 24. o.] és a 2004/516/EK határozattal [HL L 221., 2004.6.21., 17. o.] módosított határozat). |

141 | Összhang az Unió egyéb szakpolitikáival és célkitűzéseivel Nem alkalmazható. |

KONZULTÁCIÓ AZ ÉRDEKELT FELEKKEL ÉS HATÁSVIZSGÁLAT |

Konzultáció az érdekelt felekkel |

219 | Nem releváns. |

Szakértői vélemények összegyűjtése és felhasználása |

229 | Külső szakvéleményre nem volt szükség. |

230 | Hatásvizsgálat A határozatjavaslat célja az esetleges héa-kijátszás megfékezése a készruhaiparban, így az pozitív hatást gyakorolhat a gazdaságra. Az eltérés szűk hatóköre és időbeli alkalmazása miatt azonban e hatás mindenképpen korlátozott lesz. |

A JAVASLAT JOGI ELEMEI |

305 | A javasolt fellépés összefoglalása Engedély a Holland Királyság számára a 2006/112/EK irányelv 193. cikkétől eltérő intézkedés alkalmazására a készruhaipar egyes ügyleteinél alkalmazott fordított adózási mechanizmus tekintetében. |

310 | Jogalap A közös hozzáadottértékadó-rendszerről szóló 2006. november 28-i 2006/112/EK héa-irányelv 395. cikke. |

329 | A szubszidiaritás elve A javaslat a Közösség kizárólagos hatáskörébe tartozik. A szubszidiaritás elve ennélfogva nem alkalmazandó. |

Az arányosság elve A javaslat a következő ok(ok) miatt felel meg az arányosság elvének: |

331 | A határozat tárgya engedély megadása egy tagállam számára annak saját kérelmére, és nem jelent semminemű kötelezettséget. |

332 | Mivel az eltérés alkalmazási területe nagyon korlátozott, a különleges intézkedés arányban áll a kitűzött céllal. |

Az eszközök megválasztása |

341 | Javasolt eszköz: egyéb. |

342 | Más eszköz nem lenne alkalmas a következő ok(ok) miatt: A közös hozzáadottértékadó-rendszerről szóló 2006/112/EK héa-irányelv 395. cikke értelmében a közös héa-szabályoktól való eltérés csak abban az esetben lehetséges, ha arra a Tanács a Bizottság javaslata alapján egyhangúlag felhatalmazást ad. A tanácsi határozat tehát a legmegfelelőbb eszköz, mivel a címzettjei az egyes tagállamok lehetnek. |

KÖLTSÉGVETÉSI VONZATOK |

409 | A javaslat nincs hatással a Közösség költségvetésére. |

KIEGÉSZÍTő INFORMÁCIÓK |

Felülvizsgálati/módosítási/megszüntetési záradék |

533 | A javaslat megszüntetési záradékot tartalmaz. |

1. Javaslat:

A TANÁCS HATÁROZATA

a Holland Királyságnak a közös hozzáadottértékadó-rendszerről szóló 2006/112/EK irányelv 193. cikkétől eltérő intézkedés alkalmazására történő felhatalmazásáról (Csak a holland nyelvű szöveg hiteles)

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre,

tekintettel a közös hozzáadottértékadó-rendszerről szóló, 2006. november 28-i 2006/112/EK tanácsi irányelvre[1] és különösen annak 395. cikke (1) bekezdésére,

tekintettel a Bizottság javaslatára[2],

mivel:

(1) A Holland Királyság a Bizottság Főtitkársága által 2006. november 24-én regisztrált levélben kért felhatalmazást különleges adóintézkedések alkalmazására a készruhaiparban, amelyet korábban a 98/20/EK határozat[3] egy korlátozott időszakra már engedélyezett.

(2) A 2006/112/EK irányelv 395. cikke (2) bekezdésének megfelelően a Bizottság 2007. július 10-én kelt levelében tájékoztatta a többi tagállamot a Holland Királyság kérelméről. A Bizottság 2007. július 17-én kelt levelében értesítette a Holland Királyságot arról, hogy birtokában van a kérelem elbírálásához szükséges valamennyi információnak.

(3) A határozat felhatalmazná a Holland Királyságot, hogy olyan rendszert alkalmazzon a készruhaiparban, amely az alvállalkozó az adóhatóság felé fennálló hozzáadottértékadó-befizetési kötelezettségét az alvállalkozóról a készruhát előállító vállalkozásra (a fővállalkozóra) hárítja át.

(4) Ez a rendszer a múltban hatékony megelőzési eszköznek bizonyult egy olyan ágazatban, ahol az alvállalkozók azonosítása és tevékenységének ellenőrzése terén jelentkező nehézségeket figyelembe véve a hozzáadottérték-adó beszedése gondot okoz. A kérelmezett intézkedés tehát olyan intézkedésnek tekintendő, amelynek célja a készruhaiparban előforduló bizonyos típusú adócsalások és adókikerülések megelőzése.

(5) Mivel azonban a készruhagyártás helyszínét befolyásolják az alacsony munkaköltségek, és az alvállalkozók könnyen változtatják székhelyüket, a Holland Királyságnak meg kell vizsgálnia és értékelnie kell e tényezők az eltérés hatékonyságára gyakorolt hatását, majd erről értesítenie kell a Bizottságot.

(6) Helyénvaló az intézkedés időbeli korlátozása, mivel az lehetővé teszi a Bizottság számára, hogy a Hollandia által benyújtott jelentés alapján értékelje az intézkedést.

(7) Az eltérés nem érinti hátrányosan sem az Európai Közösségek hozzáadottérték-adóból származó saját forrásait, sem a végső felhasználás során kivetett hozzáadottérték-adó összegét.

ELFOGADTA EZT A HATÁROZATOT:

1. cikk

A 2006/112/EK tanácsi irányelv 193. cikkétől eltérve a Holland Királyság felhatalmazást kap arra, hogy 2009. december 31-ig olyan rendszert alkalmazzon a készruhaiparban, amely az alvállalkozó az adóhatóság felé fennálló hozzáadottértékadó-befizetési kötelezettségét az alvállalkozóról a készruhát előállító vállalkozásra (a fővállalkozóra) hárítja át.

2. cikk

A Holland Királyság 2009. július 31-ig jelentést nyújt be a Bizottságnak az érintett intézkedés működésének általános értékeléséről, különös tekintettel az intézkedés hatékonyságára és a készruhaipari alvállalkozók más országba való költözésének esetleges egyéb bizonyítékairól.

3. cikk

E határozat címzettje a Holland Királyság.

Kelt Brüsszelben, […]-án/-én.

a Tanács részéről

az elnök

[1] HL L 347., 2006.12.11., 1. o. A 2006/138/EK irányelvvel (HL L 384., 2006.12.29., 92. o.) módosított irányelv

[2] HL C […], […], […] o.

[3] HL L 8., 1998.1.14., 16. o. A 2000/435/EK határozattal (HL L 172., 2000.7.12., 24. o.) és a 2004/516/EK határozattal (HL L 221., 2004.6.21., 17. o.) módosított határozat)